**ТЕХНИЧЕСКО ЗАДАНИЕ ЗА ПРОЕКТИРАНЕ**

**ЗА ОБЩЕСТВЕНА ПОРЪЧКА С ПРЕДМЕТ: „ИЗРАБОТВАНЕ НА ПРОЕКТ**

**ЗА УКРЕПВАНЕ НА СВЛАЧИЩЕ НА ПЪТ ЗА С.ВИТАНОВЦИ“**

**1.Целта на Техническия проект е:**

- Проектното решение, да осигури съответствието с изискванията към строежите по реда на чл. 169 от ЗУТ и чл. 96, ал. 3 от ЗУТ;

- Проектната документация да включва всички необходими, съобразно спецификата на обекта части и да бъде изработена в обем и съдържание, достатъчни за изпълнение на строителството, с конкретни проектни решения, видове и количества СМР и т.н.

В този смисъл, цел на обществената поръчка е Община Перник като Възложител, да осигури технически проект за укрепване на свлачищния участък от пътя.

**2.Обем и съдържание на Инвестиционен/Технически проект (Проектна документация):**

Инвестиционния проект (Проектната документация), следва да бъде изработена във фаза „Технически проект” в обем и съдържание, включващи:

**а**) Конструктивно обследване на съществуващата укрепителна конструкция /пилоти и ростверг/ включващо извършване на конструктивно заснемане, безразрушителен контрол със склерометър за установяване на вероятната якост на бетона, безразрушително сканиране на армировки на елементи и представяне на Технически доклад от обследването с проектно предложение за бъдещи геозащитни съоръжения.

**б)** Технически проект да бъде изработен в следните части:

* Част „Геодезия - геодезическа снимка”;
* Част „Инженерно-геоложки проучвания”;
* Част „Конструктивна - укрепителни съоръжения” ;
* Част „Пътна”;
* Част „Временна организация и безопасност на движение”;
* Част „План за безопасност и здраве”;
* Част „ПУП-парцеларен план“;
* Част „Електро“
* Част „ВиК“
* Част „Проектно - сметна документация“ (включва количествено – стойностни сметки по всички части от проекта)

***\*Забележка 1:*** *Проектната документация във фаза „Технически проект” следва да бъде разработена в необходимия обем и съдържание и да отговаря на изискванията, посочени в раздел ІІ, Глава осма от ЗУТ за съгласуване и одобряване на инвестиционните проект*

Код по СРV номенклатура - основен код 71320000 - за всяка обособена позиция.

**Описание:** Инженерни услуги за проектиране и конструиране“.

**3.Срокът за изпълнение на ППР** започва да тече от датата на влизане в сила на договора и е до датата на предаване на изработения Технически проект (приключване на ППР в пълен обем и качество, предаване и приемане на изискуемите оригинали и копия на съгласувания Технически проект), като в този период се включва само времето за проектиране (включително времето за отстраняване на непълноти, пропуски и/или грешки в проекта).